26.03.2020. **Reported speech (Present Simple)** 8.r

Dragi osmaši!

Danas još vježbamo prebacivanje upravnih rečenica u neupravne.

Želim da dobro uvježbate izmjenu zamjenica!

Podsjetimo se prvo pojedinih koraka…

**Kako pretvoriti *direct speech* u *reported speech*?**

npr. Tourist: “I love the beaches on Cres!“

**1. korak:** tko kaže? Tourist says…

**2. korak:** dodajemo veznik *that* Tourist says that…

(Veznik *that* u engleskoj rečenici smijemo i izostaviti, ali držimo ga se zasad da vam bude lakše.)

**3. korak:** prepričavamo/prepisujemo rečeno, ali pritom pazimo da logično izmijenimo zamjenice i glagol po potrebi (3.l.jd.)

Tourist says that **he loves** the beaches on Cres.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. korak je „najteži“ jer u početku, dok vam s praksom ne postane automatizam, zahtijeva razmišljanje.

Da vam pokažem kako „smiješne“ znaju biti greške u 3. koraku.

Npr. Zadana je rečenica:

Mark: “I like Alice.“

Treba ju prepričati:

Mark says that HE likes Alice.

Bilo bi u najmanju ruku *awkward* reći:

Mark says that I like Alice.

Također, primijetite da se u točno prepričanoj rečenici i glagol malo promijenio, taman toliko da poštuje gramatička pravila:

Mark says that he likeS Alice.

(U Present Simpleu -s se dodaje glagolu koji ide uz 3.l.jd. – he/she/it)

Da je zadana rečenica glasila:

Mark: “I don't like Alice.“

točno prepričavanje bilo bi:

Mark says that he DOESN'T like Alice.

Izmjena zamjenica i glagola stvar je logike i poznavanja osnovnih gramatičkih pravila. Ne da se naučiti napamet, ali može se uvježbati.

Pa hajmo vježbati! 😊

* **Report these sentences:**

1. Hannah: ”They live in Boston these days.”
2. Bob: ”I’m going to the gym today.”
3. Tyler: ”Ian doesn’t invite girls to his parties.”
4. Luke: ”I don’t know what to do.”
5. Lily: ”Mr Jones is rude to Samantha.”
6. James and David: ”We have to go now.”
7. Henry: ”We will throw a party next weekend.”
8. Joan: ”I can see the concert.“
9. Julian (says to me): ”I will have to borrow your pencil.”
10. Isabella: ”We love our pets.”

Ovih 10 rečenica prepričajte u bilježnicu, slijedeći korake. Sliku mi pošaljite na Teams.   
  
Thank you!

Prof. Dafne